Guido

**Guido** isch e männlige Vorname.

## Härkumft und Bedütig
Dr Name isch in de romanische Sproche im Lauf vo dr Völkerwanderig us em germanische Name *Withold* entstande. S althochdütsche Wort *Wit* (oder au *Wid* oder *Widu* wie in Widukind) bedütet Wald, *hold* heisst sovil wie Ma oder Kärli (im alte Dütsch wer das e "Hold" gsi).

## Namensdag (katholisch)
* 31. März oder 4. Mai noch em Guido vo Pomposa, gstorbe am 31.&nbsp;März 1046
* 12. September noch em Guido vo Anderlächt, eme belgische Küster und Pilger, au am 30. März noch em Gregorianische Kaländer.

## Variante
* Guide
* Guidon
* Gvidas
* Gvidonas
* Wito
* Wido

## Bekannti Namensdräger
### Monarche
* Guido (Wido) († Dezämber 894), Herzog vo Spoleto, König vo Italie (22. Januar 888), isch e Römische (Gege-)Kaiser gsi vom 21. März 891 bis 894. D Guidone (oder Widone) si en adligi, ursprünglig fränkischi Familie gsi, wo vo der Mitti bis zum Ändi vom 9. Johrhundert s langobardische Herzogdum Spoleto in Süditalie beherrscht hai.
* Guido vo Lusignan isch König vo Jerusalem gsi.
### Anderi
* Guido Adler (1855–1941), en östriichische Musigwüsseschaftler
* Guido Agosti (1901–1989), en italiänische Pianist
* Guido vo Arezzo, au (Guido) Aretinus (um 992–1050), en italiänische Benediktinermönch, Musigtheoretiker und Lehrer, u. a. Erfinder vo der Solmisation
* Guido Bachmann (1940–2003), e Schwiizer Schriftsteller
* Guido Baumann (1926–1992), e Schwiizer Journalist und Ratefuchs in *Was bin ich?*
* Guido Buchwald (* 1961), e dütsche Schutter und Fuessballdrainer
* Guido Cantelli (1920–1956), en italiänische Dirigent
* Guido Cantz (* 1971), e dütsche Komiker und Fernsehmoderator
* Guido Carli (1914–1993), en italiänische Ökonom, Bankier, Minister, Zentralbankgouverneur und Senator
* Guido Cavalcanti (um 1255–1300), en italiänische Dichter
* Guido Crepax (1933–2003), en italiänische Comiczeichner (*Valentina*)
* Guido da Polenta, en italiänische Renaissance Politiker († 1297)
* Guido Novello da Polenta, en itälianische Renaissance Politiker († 1323)
* Guido De Padt (* 1954), e belgische Inneminister
* Guido Dinelli (1869–19??), en italiänisch-argentinische Gleitflugpionier, isch 1904 über 590 Fuess wiit gfloge
* Guido Farnese († 1329), Bischof vo Orvieto
* Guy Fawkes (1570–1606), en änglische Attentäter uf s Parlamänt und dr König
* Guido Fubini (1879–1943), en italiänische Mathematiker
* Guido Gezelle (1830–1899), dr bedütendst flämisch Dichter vom 19. Johrhundert
* Guido Giacomelli (* 1980), en italiänische Skibärgstiiger
* Guido Gozzano (1883–1916), en italiänische Dichter und Schriftsteller
* Guido Grandi (1671–1742), en italiänische Mathematiker und Priester
* Guido Guinizelli (1230–1276), en italiänische Dichter
* Guido Hammesfahr (* 1968), e dütsche Schauspiiler
* Guido Henckel von Donnersmarck (1830–1916), e bedütende schlesische Industrielle
* Guido Herzfeld (1851–1923), e dütsche Schauspiiler vo der Stummfilmziit
* Guido Hoffmann (* 1965), e dütsche Schutter und Fuessballtrainer
* Guido Hoffmann (* 1961), e dütsche Spiilautor
* Guido Holzknecht (1872–1931), en östriichische Pionier vo dr Radiologii
* Guido Kern (* 1961), e dütsche Schachspiiler
* Guido Kisch (1889–1985), Jurist und Rechtshistoriker
* Guido Knopp (* 1948), e dütsche Historiker, Publizist und Moderator
* Guido Kolb (1928–2007), e Schwiizer Pfarrer und Autor
* Guido Molinari (1933–2004), e kanadische Moler und Grafiker
* Guido Morselli (1912–1973), en italiänische Schriftsteller
* Guido vo Nantes, au Wido vo Nantes; † 802/814), Graf vo Nantes und Markgraf vo dr Bretonische Mark
* Guido vo Pomposa (1010–1046), e Heilige und italiänische Benediktiner-Abt
* Guido Reni (1575–1642), en italiänische Moler und Radierer
* Guido van Rossum (* 19**), e holländische Programmierer
* Guido Schmidt (1901–1957), en östriichische Diplomat und Politiker
* Guido Westerwelle (* 1961), e dütsche Politiker (FDP)
* Guido Wieland (1906–1993), en östriichische Schauspiiler, Regisseur und Operettebuffo
* Guido Wolf (* 1961), e dütsche Politiker (CDU)

### Familiename
* Giovanni Antonio Guido (* um 1675; † noch 1728), en italiänische Violinist und Komponist us em Barock